Public procurement notice: Contract Notice
Published: 2023-04-21
Buyer: Keski-Uudenmaan hyvinvointialue
Country: FI
Contract type: Services
Procedure: Open procedure
CPV classification: 48000000 | 60000000 | 63000000 | 63712000 | 72000000
Submission deadline: 2023-05-23
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan tarkoituksena on toteuttaa tilaajalle kokonaisvaltainen henkilö- ja tavarakuljetusten ohjauspalvelukokonaisuus, jolla hallitaan erilaisia tilaajan sosiaali- ja terveydenhuollon asiakkaille, työntekijöilleen ja muille sidosryhmilleen järjestämiä henkilökuljetuksia sekä hyvinvointialueen tarpeen mukaisia tavarakuljetuksia.
Palvelun käyttäjien kuljetukset järjestetään tilaajan kilpailuttamien kuljetuspalveluiden tuottajien (jatkossa autoilijat) ajoneuvoilla ja henkilöstöllä, joita ohjauskeskus ohjaa. Palvelut toteutuvat pääosin hyvinvointialueen alueella, sen lähikunnissa ja muualla Uudellamaalla. Tilaaja voi järjestää hankinnan perusteella kuljetuspalveluita myös muualle Suomeen, jos palvelun käyttäjien tarpeet sitä edellyttävät ja näin sovitaan.
Hankinnan tavoitteena on löytää kokonaisvastuullinen palveluntuottaja vastaamaan ohjauskeskuspalvelusta. Palveluun kuuluu olennaisena osana ohjausjärjestelmä tai järjestelmäkokonaisuus, jolla hallitaan tilausvälitystä, reittien muodostamista, reittien ja yhdistelyn optimointia, kuljetusten autoilija- ja asiakaslaskutusaineiston muodostamista ja seurantaa sekä asiakas- ja kuljettajapalautetta. Lisäksi valittavan palveluntuottajan tehtävänä on toimia tilaajan kehittäjäkumppanina kokonaisvaltaisen liikennöinnin suunnittelussa ja toteuttamisessa alueella.
Kyseessä on kokonaispalvelu, johon sisältyvät kaikki sopimuksen mukaiset tehtävät ja toiminnallisuudet sekä ohjausjärjestelmän käyttö. Toimittajalla ei ole oikeutta periä esimerkiksi erillisiä lisenssi- tai vastaavia maksuja. Palveluun kuuluu suomenkielinen tukipalvelu tilaajalle palvelutasovaatimusten mukaisesti.
Hankintamenettelynä on hankintalain mukainen avoin menettely. Hankintayksiköinä ovat Keski-Uudenmaan hyvinvointialue ja Itä-Uudenmaan hyvinvointialue. Keski-Uudenmaan hyvinvointialue toteuttaa kilpailutuksen ja tekee kilpailutukseen liittyvät ratkaisut ja hankintapäätöksen molempien hankintayksiköiden puolesta.  Keski-Uudenmaan hyvinvointialue tekee mahdollisen hankintaoikaisua koskevan päätöksen molempien hankintayksiköiden puolesta. Kumpikin hankintayksikkö solmii oman hankintasopimuksen ja vastaa itse yksin sopimusvelvoitteista toimittajaa kohtaan.
Hankintaan sisältyy optiona ohjauskeskuspalvelun kokonaisuuden ja lisäpalveluiden laajentaminen kattamaan Mäntsälän ja Tuusulan kunnan ja Hyvinkään kaupungin järjestämisvastuulla olevia liikkumispalveluita, kuten palvelulinjakyytejä ja muita mahdollisia kuljetuksia.
Sopimus tulee voimaan, kun kumpikin sopijapuoli on allekirjoittanut sen. Sopimus on voimassa määräaikaisena neljä (4) vuotta. Määräaikaisen sopimuskauden päätyttyä sopimus jatkuu toistaiseksi voimassa olevana yhdeksän (9) kuukauden irtisanomisajalla.
Hankinnan hankintalain mukaisesti laskettu ennakoitu arvo ilman arvonlisäveroa on noin 3,5 M euroa. Hankintayksikkökohtaiset ennakoidut arvot ovat Keski-Uudenmaan hyvinvointialueen osalta 2.500.000 euroa ja Itä-Uudenmaan hyvinvointialueen osalta 1.000.000  euroa.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/76375/notice/126125